สถานีวิทยุโทรทัศน์กลางแห่งประเทศจีน

สถานีวิทยุโทรทัศน์กลางแห่งประเทศจีน (ย่อ: CCTV) เป็นสถานีโทรทัศน์แห่งชาติของประเทศจีน ก่อตั้งขึ้นเมื่อ ค.ศ. 1958 CCTV ดำเนินการโดยสำนักงานบริหารกิจการวิทยุและโทรทัศน์แห่งชาติซึ่งรายงานตรงต่อกรมประชาสัมพันธ์พรรคคอมมิวนิสต์จีน
CCTV มีหลากหลายหน้าที่ เช่น การสื่อสารข่าวสาร การศึกษาทางสังคม วัฒนธรรม และบริการข้อมูลบันเทิง เป็นผู้เล่นคนสำคัญในเครือข่ายโฆษณาชวนเชื่อของรัฐบาลจีน ฟรีดอมเฮาส์และเดอะการ์เดียนให้ความเห็นว่าการรายงานข่าวของ CCTV ในหัวข้อละเอียดอ่อนสำหรับรัฐบาลจีนและพรรคคอมมิวนิสต์จีน (CCP) นั้นบิดเบือนและมักถูกใช้เป็นอาวุธต่อต้านศัตรูที่พรรครับรู้
ประวัติ.
ใน ค.ศ. 1954 ประธานพรรคคอมมิวนิสต์จีน เหมา เจ๋อตง เสนอว่าจีนควรจัดตั้งสถานีโทรทัศน์ของตนเอง วันที่ 5 กุมภาพันธ์ ค.ศ. 1955 กรมกระจายเสียงกลางได้รายงานต่อคณะรัฐมนตรีและเสนอแผนการจัดตั้งสถานีโทรทัศน์ขนาดกลาง ต่อมานายกรัฐมนตรีโจว เอินไหลได้บรรจุเรื่องการนำการแพร่ภาพโทรทัศน์มาใช้ไว้ในแผนห้าปีฉบับแรกของจีน ในเดือนธันวาคม ค.ศ. 1957 กรมกระจายเสียงกลางส่งหลัว ตงเหอและเมิง ฉียฺวี่ไปยังสหภาพโซเวียตและสาธารณรัฐประชาธิปไตยเยอรมนีเพื่อดูงานสถานีโทรทัศน์ของพวกเขา (ดูโทรทัศน์ในสหภาพโซเวียตและดอยท์เชอร์แฟร์นเซห์ฟุงค์) จากนั้นทั้งสองก็เดินทางกลับปักกิ่งเพื่อเตรียมการจัดตั้งสถานีโทรทัศน์ สถานีดังกล่าวเริ่มออกอากาศอย่างเป็นทางการครั้งแรกในชื่อโทรทัศน์ปักกิ่งในวันที่ 1 พฤษภาคม ค.ศ. 1958
โทรทัศน์ปักกิ่งเปลี่ยนชื่ออย่างเป็นทางการเป็นสถานีวิทยุโทรทัศน์กลางแห่งประเทศจีนในวันที่ 1 พฤษภาคม ค.ศ. 1978 และมีการเปิดตัวตราสัญลักษณ์ใหม่ ตรงกับวาระครบรอบ 20 ปีของสถานี
จนถึงปลายทศวรรษ 1970 CCTV ออกอากาศเฉพาะช่วงเย็น โดยปกติจะปิดสถานีตอนเที่ยงคืน ในช่วงวันหยุดภาคเรียนฤดูร้อนและฤดูหนาว บางครั้งก็จะออกอากาศรายการช่วงกลางวันสำหรับนักเรียน ขณะที่รายการพิเศษช่วงกลางวันจะออกอากาศในช่วงวันหยุดนักขัตฤกษ์
ใน ค.ศ. 1980 CCTV ทดลองการถ่ายทอดข่าวจากสตูดิโอโทรทัศน์ท้องถิ่นและส่วนกลางผ่านระบบไมโครเวฟ และยังได้ร่วมมือกับต่างประเทศเป็นครั้งแรก โดยเป็นการผลิตสารคดีชุด "เส้นทางสายไหม" ร่วมกับเอ็นเอชเค สถานีวิทยุโทรทัศน์สาธารณะของญี่ปุ่น#เปลี่ยนทาง และใน ค.ศ. 1984 CCTV ก่อตั้งบริษัทย่อยที่ถือหุ้นทั้งหมดคือบรรษัทโทรทัศน์ระหว่างประเทศแห่งประเทศจีน (China International Television Corporation - CITVC)
ภายใน ค.ศ. 1985 CCTV ได้กลายเป็นเครือข่ายโทรทัศน์ชั้นนำในประเทศจีน ใน ค.ศ. 1987 CCTV เติบโตขึ้นเนื่องจากการดัดแปลงและนำเสนอละคร "ความฝันในหอแดง" ซึ่งเป็นละครโทรทัศน์จีนเรื่องแรกที่เข้าสู่ตลาดโลก#เปลี่ยนทาง ในปีเดียวกันนั้น CCTV ได้ส่งออกรายการ 10,216 รายการไปยังสถานีโทรทัศน์ต่างประเทศ 77 แห่ง#เปลี่ยนทาง 
แต่เดิม กรมประชาสัมพันธ์กลางของพรรคคอมมิวนิสต์จีนเป็นผู้ออกคำสั่งเซ็นเซอร์รายการต่าง ๆ ระหว่างการปฏิรูปช่วงทศวรรษ 1990 กรมประชาสัมพันธ์นำ มาตรฐานใหม่มาใช้กับ CCTV ได้แก่ "ความสามารถในการซื้อ" (affordability) และ "ความเหมาะสม" (acceptability) ซึ่งเป็นการผ่อนคลายการควบคุมของรัฐบาลก่อนหน้านี้#เปลี่ยนทาง "ความสามารถในการซื้อ" หมายถึง ความสามารถในการจัดซื้อรายการ ขณะที่ "ความเหมาะสม" กำหนดว่า รายการจะต้องมีเนื้อหาที่เหมาะสม เพื่อป้องกันการออกอากาศเนื้อหาที่ไม่เหมาะสมหรือการแสดงความเห็นที่ขัดแย้งกับพรรคคอมมิวนิสต์จีน#เปลี่ยนทาง 
ในเดือนมีนาคม ค.ศ. 2018 ขณะที่ประเทศจีนเริ่มฉลองครบรอบ 60 ปีของการแพร่ภาพโทรทัศน์ การถือครองกรรมสิทธิ์ของ CCTV ถูกเปลี่ยนมือไปยังกลุ่มบริษัทโฮลดิงแห่งใหม่ของรัฐ ไชน่ามีเดียกรุป (China Media Group) ซึ่งเป็นส่วนหนึ่งของการปฏิรูปสถาบันพรรคและรัฐเชิงลึก
การออกอากาศต่างประเทศ.
ใน ค.ศ. 1990 บริษัทในเครือของ CCTV คือ CITVC ก่อตั้งบรรษัทโทรทัศน์จีนขึ้นในรัฐแคลิฟอร์เนีย เพื่อเผยแพร่เนื้อหาของ CCTV ในสหรัฐ ใน ค.ศ. 2000 ช่องภาษาอังกฤษทั้งหมดของ CCTV ซึ่งเป็นที่รู้จักในชื่อ CCTV-9 หรือ CCTV International ก็ถูกเปิดตัว
ใน ค.ศ.2001 แผนประชาสัมพันธ์ต่างประเทศครั้งใหญ่ได้รับการริเริ่มโดยสฺวี กวางชุน หัวหน้าสำนักงานบริหารวิทยุกระจายเสียง ภาพยนตร์ และโทรทัศน์แห่งรัฐ (SARFT) และรองหัวหน้ากรมประชาสัมพันธ์กลางของพรรคคอมมิวนิสต์จีน หลังเจียง เจ๋อหมิน อดีตเลขาธิการใหญ่พรรคคอมมิวนิสต์จีน เน้นย้ำถึงความเร่งด่วนในการนำเสนอเสียงของจีนไปสู่ทั่วโลก แนวคิดเรื่องช่องภาษาอังกฤษเกิดขึ้นใน ค.ศ. 1996 ในตอนนั้น CCTV-4 มีการออกอากาศข่าวภาษาอังกฤษวันละสามช่วง ช่วงละครึ่งชั่วโมง แต่ต่อมาในวันที่ 25 กันยายน ค.ศ. 2000 CCTV-9 ช่องสัญญาณดาวเทียมได้ถูกจัดตั้งขึ้นเป็นช่องภาษาอังกฤษ 24 ชั่วโมงช่องแรก โดยมีเป้าหมายเพื่อบุกตลาดต่างประเทศ ในเดือนตุลาคม ค.ศ. 2001 CCTV ร่วมมือกับ AOL Time Warner และบริษัทข่าวต่างประเทศอื่น ๆ โดยให้สิทธิการเข้าถึงตลาดสื่อของจีนเป็นการแลกเปลี่ยนกับการเผยแพร่ทางเคเบิลในสหรัฐและยุโรป ส่วนใหญ่เป็นการนำเสนอรายการของ CCTV-9
ช่อง CCTV-4 ถูกแยกออกเป็นสามช่องที่แตกต่างกันในวันที่ 1 เมษายน ค.ศ. 2007 โดยแต่ละช่องให้บริการในเขตเวลาที่แตกต่างกัน ได้แก่ เวลามาตรฐานจีน (CST) เวลามาตรฐานกรีนิช (GMT) และเวลามาตรฐานตะวันออก (EST) เพื่อปรับปรุงการให้บริการสำหรับผู้ชมทั่วโลก
วันที่ 25 กรกฎาคม ค.ศ. 2009 CCTV เปิดตัวช่องโทรทัศน์ระหว่างประเทศที่ออกอากาศภาษาอาหรับ โดยระบุว่ามีเป้าหมายเพื่อรักษาความสัมพันธ์ที่แน่นแฟ้นยิ่งขึ้นกับประเทศอาหรับ
ใน ค.ศ. 2015 และ 2018 CCTV ลงนามในข้อตกลงความร่วมมือกับ RT สื่อของรัฐบาลรัสเซีย
ในเดือนธันวาคม ค.ศ. 2015 บริการภาษาต่างประเทศของ CCTV ถูกแยกออกเป็นไชนาโกลบอลเทเลวิชันเน็ตเวิร์ก (China Global Television Network - CGTN)
CCTV และบรรษัทวิทยุและโทรทัศน์แห่งชาติอุซเบกิสถานให้ความร่วมมือในการผลิตรายการและสารคดีร่วมกัน#เปลี่ยนทาง 
ไชนาเน็ทเวิร์กเทเลวิชัน.
ไชนาเน็ตเวิร์กเทเลวิชัน (China Network Television - CNTV) เป็นผู้แพร่ภาพกระจายเสียงทางอินเทอร์เน็ตของสถานีวิทยุโทรทัศน์กลางแห่งประเทศจีน เปิดตัวเมื่อวันที่ 28 ธันวาคม ค.ศ. 2009
การจัดองค์กร.
สถานีวิทยุโทรทัศน์กลางแห่งประเทศจีน ในฐานะส่วนหนึ่งของไชนามีเดียกรุป (China Media Group - CMG) อยู่ภายใต้การกำกับดูแลของสำนักงานบริหารกิจการวิทยุและโทรทัศน์แห่งชาติซึ่งอยู่ภายใต้บังคับบัญชาของกรมประชาสัมพันธ์กลางของพรรคคอมมิวนิสต์จีน องค์กรนี้ถือเป็นหนึ่งในสามสื่อหลักของรัฐบาลจีนร่วมกับ "พีเพิลส์เดลี" และสำนักข่าวซินหัว
การบริหาร.
เชิ่น ไห่สฺยง ดำรงตำแหน่งประธานคนปัจจุบันของ CCTV ซึ่งได้รับการแต่งตั้งเมื่อเดือนกุมภาพันธ์ ค.ศ. 2018 และยังได้รับการแต่งตั้งให้เป็นรองหัวหน้ากรมประชาสัมพันธ์กลางของพรรคคอมมิวนิสต์จีน
รายชื่อช่องรายการที่ออกอากาศ.
อนึ่ง ในวันที่ 1 มกราคม พ.ศ. 2554 ซีซีทีวี ได้เปลี่ยนการแสดงอัตลักษณ์ใหม่ โดยจะเป็นรหัสช่อง และคำภาษาจีนระบุช่องรายการ (ยกเว้นช่องซีซีทีวี 9 ภาคภาษาอังกฤษ จะเป็นคำภาษาอังกฤษว่า "CCTV-9 Documentary")
รายการของสถานี.
CCTV ผลิตรายการข่าวเองสามครั้งต่อวันและเป็นผู้ผลิตรายการโทรทัศน์ที่ทรงอิทธิพลและมีผลงานมากที่สุดของประเทศ รายการข่าวภาคค่ำความยาวสามสิบนาที "ซินเหวินเหลียนปัว" หรือที่รู้จักในชื่อ "CCTV Network News" หรือ "CCTV Tonight"  ออกอากาศทุกวันเวลา 19:00 น. ตามเวลาปักกิ่ง สถานีท้องถิ่นทุกแห่งต้องออกอากาศรายการข่าวของ CCTV การสำรวจภายในของ CCTV ชี้ว่ามีผู้คนเกือบ 500 ล้านคนทั่วประเทศรับชมรายการนี้เป็นประจำ
"Focus Report" ("เจียวเตี๋ยนฝ่างถาน") เริ่มออกอากาศครั้งแรกใน ค.ศ. 1994 เป็นรายการยอดนิยมของ CCTV ที่มักเปิดโปงการกระทำผิดของเจ้าหน้าที่ท้องถิ่น ซึ่งดึงดูดความสนใจอย่างมากจากรัฐบาลระดับสูง นอกจากนี้ยังเปิดเผยการตอบสนองของรัฐบาลจีนต่อข้อกล่าวหาเรื่องการทุจริต ใน ค.ศ. 1998 นายกรัฐมนตรีจู หรงจีกล่าวชื่นชมรายการนี้ว่าเป็นเครื่องมือสำคัญของการกำกับดูแลโดยสื่อ ("ยฺหวีลุ่นเจี๋ยนตู")#เปลี่ยนทาง 
"กาลาตรุษจีน CCTV"  เป็นรายการพิเศษประจำปีสำหรับเทศกาลตรุษจีน เป็นรายการที่มียอดผู้ชมสูงสุดของ CCTV
ใน ค.ศ. 2003 CCTV เปิดตัวช่องข่าว 24 ชั่วโมงช่องแรก เริ่มแรกมีให้สำหรับผู้ชมเคเบิล
ส่วนแบ่งผู้ชม.
ข้อมูลเมื่อ 2007[ [update]] ผู้ชมโทรทัศน์ของจีนเพิ่มขึ้นเป็น 1.2 พันล้านคน ขณะที่เนื้อหารายการมีความหลากหลายมากขึ้น ก็มีความกังวลเกี่ยวกับส่วนแบ่งผู้ชม เนื่องจาก CCTV กำลังสูญเสียส่วนแบ่งให้กับเคเบิลทีวี ดาวเทียมและเครือข่ายท้องถิ่น ตัวอย่างเช่น ในกว่างโจว รายการของ CCTV มีส่วนแบ่งผู้ชมเพียง 45% ของส่วนแบ่งผู้ชมรายสัปดาห์ ขณะที่ในเซี่ยงไฮ้ สถานีท้องถิ่นก็มีส่วนแบ่งเหนือกว่า CCTV เช่นกัน อย่างไรก็ตาม "กาลาตรุษจีน CCTV" ยังคงได้รับความนิยมอย่างสูง โดยมีส่วนแบ่งผู้ชมมากกว่า 90% ทั่วประเทศ
บุคลิกภาพ.
ผลิตรายการที่หลากหลาย สถานีวิทยุโทรทัศน์กลางแห่งประเทศจีนมีพิธีกรรายการ ผู้ประกาศข่าว ผู้สื่อข่าว และผู้ร่วมรายการจำนวนมากที่ปรากฏตัวในรายการประจำวันของเครือข่าย
<templatestyles src="Div col/styles.css"/>
การตอบรับ.
ผู้อำนวยการหลักและเจ้าหน้าที่อื่น ๆ ของเครือข่ายได้รับการแต่งตั้งโดยรัฐบาล เช่นเดียวกับเจ้าหน้าที่ระดับสูงของสถานีโทรทัศน์ทั่วไปในท้องถิ่นในจีนแผ่นดินใหญ่ เกือบทั้งหมดถูกจำกัดให้แพร่ภาพเฉพาะภายในมณฑลหรือเทศบาลของตนเท่านั้น ความเป็นอิสระของบรรณาธิการอยู่ภายใต้ข้อพิจารณาด้านนโยบายของรัฐบาล ด้วยเหตุนี้ ช่องประวัติศาสตร์และข่าวของสถานีจึงถูกกล่าวหาว่าเป็น "โฆษณาชวนเชื่อที่มุ่งล้างสมองผู้ชม" ในจดหมายที่เขียนโดยปัญญาชนชาวจีนจำนวนหนึ่งซึ่งเรียกร้องให้คว่ำบาตรสื่อของรัฐ โดยจดหมายดังกล่าวถูกโพสต์บนเว็บไซต์ในสหรัฐและเผยแพร่ผ่านเว็บไซต์ของจีน เครือข่ายมักเผยแพร่ข้อมูลที่ทำให้เข้าใจผิดและเป็นเท็จ โดยเฉพาะในประเด็นที่รัฐบาลจีนพิจารณาว่าเป็นเรื่องละเอียดอ่อน อย่างไรก็ตาม มีเพียงส่วนน้อยของรายการของเครือข่ายเท่านั้นที่สามารถอธิบายได้ว่าเป็น "โฆษณาชวนเชื่อที่หยาบคายหรือสร้างภาพปีศาจ"
นักข่าวที่ทำงานให้กับช่องภาษาอังกฤษระหว่างประเทศของเครือข่ายคือ CGTN รวมถึงช่องโทรทัศน์ภาษาอื่น ๆ ที่ไม่ใช้ภาษาจีนภายใต้ตรา CGTN ล้วนอยู่ภายใต้แรงกดดันอย่างต่อเนื่องในการนำเสนอภาพลักษณ์เชิงบวกของจีน ตามการศึกษาของแอนน์-มารี เบรดีที่ตีพิมพ์ใน ค.ศ. 2008 "ในเดือนสิงหาคม 2005 รายการชุดหนึ่งได้รายงานข้อเท็จจริงเกี่ยวกับภัยพิบัติเหมืองถ่านหินในประเทศจีน หลังจากนั้นไม่นาน ผู้นำของช่องก็ได้รับคำเตือนจากกระทรวงการต่างประเทศว่ารายงานของพวกเขากำลังทำลายภาพลักษณ์ระหว่างประเทศของจีน หลังเกิดเหตุการณ์นี้ บรรณาธิการอาวุโสและนักข่าวทุกคนถูกบังคับให้เขียนคำวิจารณ์ตนเอง"
เบรดีกล่าวว่าในขณะที่อุปกรณ์ของสถานีมีความทันสมัยที่สุด แต่พนักงานกลับไม่ได้รับการฝึกอบรมที่ดีในการใช้งาน ทำให้เกิดข้อผิดพลาดบ่อยครั้งระหว่างการออกอากาศ" เธอกล่าวเสริมว่า "การควบคุมทางการเมืองในสถานีมีส่วนทำให้ขวัญกำลังใจและการริเริ่มของพนักงานโดยรวมอยู่ในระดับต่ำ"
ผลการศึกษาที่จัดทำโดยอิ๋ง จู่ ผู้สังเกตการณ์ภาพยนตร์และโทรทัศน์จีน ชี้ให้เห็นว่า "CCTV เต็มไปด้วยผู้สร้างสรรค์ที่จริงจังซึ่งมักประสบกับความสงสัยในตัวเอง ความไม่แน่ใจทางปรัชญา และในบางกรณีคือภาวะซึมเศร้าทางคลินิก" ในระหว่างการสัมภาษณ์อย่างกว้างขวางกับบุคคลสำคัญของ CCTV จู่ตั้งข้อสังเกตว่า "ประเด็นร่วมบางอย่างเกี่ยวกับอุดมคติ ซึ่งบิดเบือนไปหรือถูกขัดขวางโดยสิ้นเชิงจากแรงกดดันทางการค้าและการเมือง ได้ปรากฏขึ้นมา
ฟรีดอมเฮาส์ระบุว่า CCTV "มีประวัติที่สอดคล้องกันในการละเมิดมาตรฐานวารสารศาสตร์อย่างโจ่งแจ้งและร้ายแรง รวมถึงการส่งเสริมหรือให้เหตุผลแก่ความเกลียดชังและความรุนแรงต่อผู้บริสุทธิ์ CCTV เป็นองค์ประกอบสำคัญของระบอบเผด็จการที่โหดร้ายของพรรคคอมมิวนิสต์จีนและควรได้รับการปฏิบัติเช่นนั้น
ใน ค.ศ. 2020 กระทรวงการต่างประเทศสหรัฐกำหนดให้ CCTV เป็นคณะผู้แทนต่างประเทศ ซึ่งส่งผลให้ CCTV ต้องเปิดเผยข้อมูลเกี่ยวกับการดำเนินงานในสหรัฐมากขึ้น
อุบัติการณ์.
นับตั้งแต่ก่อตั้ง CCTV ได้ทำหน้าที่เป็นเครื่องมือของอำนาจรัฐและด้วยเหตุนี้จึงมีส่วนเกี่ยวข้องกับการละเมิดสิทธิมนุษยชน พวกเขามีประวัติในการสร้างภาพปีศาจและยุยงให้เกิดความเกลียดชังต่อผู้ที่พรรคคอมมิวนิสต์จีนมองว่าเป็นศัตรู ด้วยวิธีนี้ พวกเขาสามารถถูกใช้เพื่อระดมกำลังต่อต้านภัยคุกคามที่หลากหลาย เช่น ฝ่าหลุนกงและกลุ่มสิทธิมนุษยชนระหว่างประเทศ
การปราบปรามฝ่าลุนกง ทศวรรษ 1990.
ใน ค.ศ. 1999 ระหว่างการปราบปรามฝ่าหลุนกงครั้งแรก รายการ "Focus Talk" ของ CCTV ได้ออกอากาศ 28 ตอนในช่วงเวลา 32 วันซึ่งมีเนื้อหาหมิ่นประมาทผู้ปฏิบัติและปลุกปั่นความเกลียดชังต่อพวกเขา ใน ค.ศ. 2001 CCTV อ้างอย่างหลอกลวงว่ากลุ่มคนที่จุดไฟเผาตัวเองที่จัตุรัสเทียนอันเหมินเป็นผู้ยึดมั่นในลัทธิฝ่าหลุนกง ซึ่งข้อกล่าวอ้างนี้ถูกคณะกรรมการกำกับดูแลของแคนาดาบรรยายว่าเป็น "การละเมิดอย่างชัดแจ้ง"
ซินเหวินเหลียนปัวและภาพปลอม.
เมื่อวันที่ 23 มกราคม ค.ศ. 2011 ซินเหวินเหลียนปัวนำเสนอภาพเฉิงตู เจ-10 กำลังยิงขีปนาวุธใส่เครื่องบินลำหนึ่ง ทำให้มันระเบิด ภาพดังกล่าวมีความยาวครึ่งวินาที และต่อมาเครื่องบินที่ถูกทำลายนั้นได้รับการยืนยันว่าเป็นเครื่องบินเอฟ-5อี ซึ่งเป็นเครื่องบินรบของสหรัฐ คลิปนี้ถูกเปิดเผยในภายหลังว่านำมาจากภาพยนตร์อเมริกันเรื่อง "ท็อปกัน" ที่ออกฉายใน ค.ศ. 1986
ความเห็นโดยผู้อำนวยการ CCTV หู จ้านฝาน.
ใน ค.ศ. 2011 หู จ้านฝาน ผู้อำนวยการ CCTV คนใหม่ "ถูกพบว่าได้ประกาศไว้เมื่อเดือนกรกฎาคม [หรือมกราคม ทั้งสองเดือนนี้เกิดขึ้นก่อนที่จะได้รับการแต่งตั้งเป็นผู้อำนวยการ CCTV ในเดือนพฤศจิกายน] ว่าความรับผิดชอบที่สำคัญที่สุดของนักข่าวคือ 'การเป็นกระบอกเสียงที่ดี' " โพสต์ในอินเทอร์เน็ตเกี่ยวกับความเห็นดังกล่าวแพร่สะพัดอย่างมากหลังจากการแต่งตั้ง โดยมีโพสต์หนึ่ง "นำ "ซินเหวินเหลียนปัว" (新闻联播) ของ CCTV ... และภาพฝูงชนชาวจีนที่โบกธงแดง มาเปรียบเทียบกับภาพขาวดำจากเยอรมนีในยุคนาซี" การเปรียบเทียบกับโยเซ็ฟ เกิบเบิลส์ หัวหน้าฝ่ายโฆษณาชวนเชื่อของนาซีก็แพร่กระจายไปทั่วเช่นกัน สื่อทางการที่นำเสนอการนำเสนอของจ้านฝานมุ่งเน้นไปที่การเรียกร้องให้หลีกเลี่ยง "ข่าวปลอมและรายงานเท็จ (失实报道)" แต่ก็ยังรวมเอาความคิดเห็นเรื่อง "กระบอกเสียง" เข้าไปด้วย
การแพร่ภาพการบังคับสารภาพ.
CCTV แพร่ภาพการบังคับสารภาพของผู้ต้องหาหรือนักโทษเป็นประจำและผลิตรายการที่เกี่ยวข้องกับเรื่องนี้ บ่อยครั้งที่รายการเหล่านี้ถูกถ่ายทำก่อนที่จะมีการเริ่มกระบวนการทางกฎหมายอย่างเป็นทางการ ทั้งผู้ไม่เห็นด้วยในประเทศ เช่น ทนายความ นักข่าว และนักเคลื่อนไหว รวมถึงชาวต่างชาติ ต่างก็ตกเป็นเหยื่อของการกระทำนี้
ใน ค.ศ. 2013 ปีเตอร์ ฮัมฟรีย์และชาลส์ เซฺวถูกบังคับให้สารภาพผิดและออกอากาศทาง CCTV หลังได้รับการปล่อยตัว ฮัมฟรีย์ได้วิพากษ์วิจารณ์ CCTV และการกระทำที่ออกอากาศคำบังคับสารภาพอย่างรุนแรง ใน ค.ศ. 2020 องค์กรกำกับดูแลสื่อของอังกฤษ Ofcom เข้าข้างฮัมฟรีย์และประกาศมาตรการลงโทษ CGTN ซึ่งเป็นช่องที่ออกอากาศคำสารภาพของฮัมฟรีย์และในขณะนั้นถูกเรียกว่า CCTV News
ใน ค.ศ. 2014 CCTV ออกอากาศการบังคับสารภาพของนักข่าวเกา ยฺหวี ซึ่งขณะนั้นมีอายุเจ็ดสิบกว่าปี
ใน ค.ศ. 2016 ปีเตอร์ ดาห์ลินและกุ้ย หมินไห่ถูกบังคับให้สารภาพผิดและการสารภาพนั้นถูกนำออกอากาศทาง CCTV ใน ค.ศ. 2019 ดาห์ลินยื่นเรื่องร้องเรียนต่อหน่วยงานของแคนาดาเพื่อดำเนินการกับ CGTN และ CCTV-4
วันที่ 21 พฤศจิกายน ค.ศ. 2019 CGTN ซึ่งเป็นช่องต่างประเทศของ CCTV ออกอากาศวิดีโอที่แสดงการบังคับสารภาพของนักเคลื่อนไหวชาวฮ่องกง ไซมอน เจิ้ง ภายในหนึ่งสัปดาห์ เติ้งยื่นเรื่องร้องเรียนใหม่ต่อ Ofcom เกี่ยวกับการออกอากาศดังกล่าว
ใน ค.ศ. 2020 รายการของ CCTV ออกอากาศการบังคับสารภาพของหลี่ เหมิง-จู พลเมืองชาวไต้หวัน หนึ่งวันต่อมา รายการเดิมก็ออกอากาศการบังคับสารภาพของนักวิชาการจากไต้หวันซึ่งถูกกล่าวหาว่าเป็นสายลับและมีส่วนร่วมในกิจกรรมแบ่งแยกดินแดน
เหตุเพลิงไหม้ ค.ศ. 2009.
วันที่ 9 กุมภาพันธ์ พ.ศ. 2552 ศูนย์วัฒนธรรมโทรทัศน์ปักกิ่งเกิดเพลิงไหม้ในวันสุดท้ายของการเฉลิมฉลองเทศกาลตรุษจีน ส่งผลให้มีนักดับเพลิงเสียชีวิต 1 นาย เหตุเพลิงไหม้ทำให้โครงสร้างอาคารสูง 42 ชั้นใช้งานไม่ได้ เนื่องจากโลหะผสมสังกะสีและไทเทเนียมที่หุ้มภายนอกถูกเผาไหม้
เหตุเพลิงไหม้ครั้งนี้ส่งผลกระทบต่อความน่าเชื่อถือของ CCTV ซึ่งไม่ได้รับความนิยมอยู่แล้วเนื่องจากความโดดเด่นในการครอบงำสื่อ เหตุการณ์นี้ถูกเยาะเย้ยโดยชาวเน็ตที่นำรูปถ่ายเหตุเพลิงไหม้ไปตัดต่อและวิพากษ์วิจารณ์ CCTV ที่เซ็นเซอร์การรายงานข่าว รูปภาพเหตุเพลิงไหม้ถูกเผยแพร่อย่างกว้างขวางบนอินเทอร์เน็ต อันเป็นผลมาจากการรายงานข่าวโดยพลเมือง
สงครามกลางเมืองลิเบีย.
ในระหว่างการแทรกแซงทางทหารในลิเบีย ค.ศ. 2011 รายงานข่าวจาก CCTV มักสนับสนุนข้อโต้แย้งของมูอัมมาร์ กัดดาฟี โดยอ้างว่ากองกำลังพันธมิตรโจมตีพลเรือนลิเบียและการแทรกแซงทางทหารนั้นไม่แตกต่างจากการรุกราน ในรายงานข่าวบางชิ้น CCTV ใช้ภาพผู้ประท้วงและระบุว่าพวกเขาต่อต้านการแทรกแซงทางทหารของ NATO นอกจากนี้ CCTV ยังติดป้ายผิดพลาดกับบุคคลที่ถือป้ายผ้าที่เขียนว่า "Vive la France" ("ฝรั่งเศสจงเจริญ" ในภาษาฝรั่งเศส) และอ้างว่าเขาเป็นผู้สนับสนุนกัดดาฟี ต่อมาในวันที่ 27 มีนาคม มีป้ายผ้าภาษาจีนที่เขียนว่า "Muammar Gaddafi is a lier." (มูอัมมาร์ กัดดาฟีเป็นคนโกหก)#เปลี่ยนทาง " ปรากฏในวิดีโอการประท้วงของลิเบียบางส่วนบนอินเทอร์เน็ต
ข้อพิพาทเรื่องเสรีภาพในการพูดของ NBA ค.ศ. 2019.
ใน ค.ศ. 2019 CCTV ได้ประกาศยกเลิกการถ่ายทอดสดการแข่งขันพรีซีซันของสมาคมบาสเกตบอลแห่งชาติสองนัดเพื่อตอบโต้ทวีตของผู้จัดการทั่วไปของทีมฮิวสตัน รอกเก็ตส์ ดาริล มอร์เรย์ ที่แสดงการสนับสนุนการประท้วงเรียกร้องประชาธิปไตยในฮ่องกง หลังอดัม ซิลเวอร์ออกมาปกป้องเสรีภาพในการพูดของผู้จัดการทั่วไป ทาง CCTV โต้กลับว่า "เราขอแสดงความไม่พอใจและการคัดค้านอย่างรุนแรงต่อการที่ซิลเวอร์กล่าวสนับสนุนสิทธิในการแสดงความคิดเห็นของมอร์เรย์ เราเชื่อว่าข้อสังเกตใด ๆ ที่ท้าทายอธิปไตยของชาติและความมั่นคงทางสังคมนั้นไม่จัดอยู่ในหมวดหมู่ของเสรีภาพในการพูด" และกล่าวต่อว่า "เราจะตรวจสอบความร่วมมือและการแลกเปลี่ยนอื่น ๆ ทั้งหมดกับ NBA โดยทันทีด้วยเช่นกัน
การเซ็นเซอร์และข้อมูลบิดเบือนเกี่ยวกับการรุกรานยูเครนของรัสเซีย.
ระหว่างการแข่งขันพาราลิมปิกฤดูหนาว 2022 CCTV ทำการเซ็นเซอร์สุนทรพจน์ของแอนดรูว์ พาร์สันส์ ประธานคณะกรรมการพาราลิมปิกสากลที่ประณามการรุกรานยูเครนของรัสเซีย CCTV ยังส่งเสริม ข้อมูลบิดเบือนของรัสเซีย เช่น การกล่าวอ้างที่ไม่มีมูลความจริงเกี่ยวกับห้องปฏิบัติการอาวุธชีวภาพในยูเครน ในเดือนเมษายน ค.ศ. 2022 CCTV ย้ำข้อกล่าวอ้างของรัสเซียที่ว่าการสังหารหมู่ที่บูชาเป็นเรื่องจัดฉาก
การเซ็นเซอร์ระหว่างการประท้วงโควิด-19 ค.ศ. 2022.
ระหว่างการประท้วงโควิด-19 ในประเทศจีน ค.ศ. 2022 CCTV เซ็นเซอร์ภาพผู้ชมที่ไม่สวมหน้ากากในสนามระหว่างการถ่ายทอดสดฟุตบอลโลก 2022 และเลี่ยงการรายงานข่าวเกี่ยวกับการประท้วงโดยตรง
โรงไฟฟ้านิวเคลียร์ฟุกุชิมะไดอิชิ.
ใน ค.ศ. 2023 CCTV เผยแพร่โฆษณาแบบเสียเงินบนแพลตฟอร์มโซเชียลมีเดียในหลายประเทศและหลายภาษาเพื่อประณามการปล่อยน้ำปนเปื้อนกัมมันตรังสีของโรงไฟฟ้านิวเคลียร์ฟุกุชิมะไดอิชิ ซึ่งนักวิจารณ์ระบุว่าเป็นส่วนหนึ่งของปฏิบัติการบิดเบือนข้อมูลที่มีการวางแผนมาอย่างเป็นระบบ
การเปิดและปิดสถานี.
ปัจจุบัน (พ.ศ. 2561) ซีซีทีวีหลายช่องออกอากาศตลอด 24 ชั่วโมง ยกเว้นช่องต่อไปนี้ซึ่งจะมีเวลาเปิด-ปิดสถานีในแต่ละช่อง (เวลาตาม)